ועדת הכספים, כנסת 20, פרוטוקול מספר 1031, 2018-05-07 12:30

משה שגיא: אני פותח את ישיבת ועדת הכספים לדיון בנושא שינויים בתקציב לשנת 2018.

אורי דביר: הפנייה נועדה להעברת 58 מיליוני שקלים בהתאם להחלטת הממשלה במסגרת תקציב לשנים 2017–2018.

אורי דביר: התקציב מיועד לפרויקטים בתחום התרבות היהודית ומובא רק עכשיו מאחר והיה צריך לקבל את אישור הלשכה המשפטית במשרד החינוך.

אורי דביר: נמצא פה משה שגיא ממשרד החינוך, אם יש לכם שאלות נוספות אליו.

מיקי רוזנטל: אל מה הכסף הולך?

משה שגיא: מדובר בתקנה שמיועדת לשיעורי תורה והרצאות שפתוחים לציבור הרחב.

משה שגיא: זו תקנת תמיכות שעובדת לפי קריטריונים.

משה שגיא: העמותות מגישות בקשות ובהתאם לקריטריונים מקבלות את התמיכה, בהתאם לזכאות.

מיקי לוי: זה הסכמים קואליציוניים?

משה שגיא: כן.

משה שגיא: יש בסיס בתקנה שעומד על סדר גודל- - -

מיקי רוזנטל: של הבית היהודי?

מיקי רוזנטל: של מי ההסכם הקואליציוני הזה?

משה שגיא: אני לא בקיא במפלגות.

משה שגיא: מבחינתי המפלגה לא משנה.

סתיו שפיר: אתם אמורים לקרוא את פרטי ההסכם.

מיקי רוזנטל: זה נראה כמו הדתה.

רחל עזריה: אני גם מבקשת להתייחס.

משה שגיא: אתה יודע להגיד לנו על תרבות יהודית, מה התקציב היום אחרי שזה עובר ומה היה התקציב לפני 10 שנים?

משה שגיא: לפני 10 שנים – לא זכור לי, אבל נראה לי שהסכום היה גדול יותר.

משה שגיא: אני חושב שפי שתיים ויותר.

משה שגיא: קיצצו בזה במשך השנים ללא רחם.

משה שגיא: עכשיו זה עומד על סדר גודל של 69 מיליון שקלים.

סתיו שפיר: זה לא נכון.

סתיו שפיר: התקציב של התרבות היהודית הגיע ל-210 מיליון שקלים, שהוא גדול פי שתיים וחצי מן התקציב שהיה בנושא הזה לפני עשור, בשנת 2007.

סתיו שפיר: כך מנתוני התקציב.

סתיו שפיר: יכול להיות שאתה מדבר על תקנות אחרות שקשורות אולי בציבור אחר.

סתיו שפיר: התקציב הזה של תרבות יהודית קפץ תחת השר בנט.

מיקי רוזנטל: את שפינוזה מלמדים בתרבות היהודית?

מיקי לוי: הכותרת לא נכונה אפילו.

רחל עזריה: אני מבקשת להתייחס.

רחל עזריה: במסגרת אין-ספור הוואטסאפים והאס-אם-אסים שקיבלתי סביב פסקת ההתגברות, קיבלתי גם הרבה מאוד אס-אם-אסים וואטסאפים ופניות מהורים לילדים שהם אלרגיים למזון, בסכנת חיים, שמדברים בדיוק על התקציב הזה, של 58 מיליון ש"ח ומבקשים לדחות את הדיון עד לקבלת פירוט אמין לגבי השימוש בכסף הזה, וגם מה קורה לגבי הילדים שסובלים מאלרגיות.

סתיו שפיר: אולי בינתיים משרד החינוך ירצה לענות אם הוא עשה בדיקה לגבי ההפעלות של הבית היהודי בכספים האלה של תרבות יהודית.

משה שגיא: יש פיקוח ויש ביקורת רואה חשבון לגבי ניצול הכספים.

סתיו שפיר: מה עשיתם בעקבות התחקיר שפורסם בערוץ 2?

משה שגיא: אני לא מכיר את התחקיר הספציפי שאת מדברת עליו.

סתיו שפיר: לא ראיתם את התחקיר הזה?

סתיו שפיר: לא ראיתם איך בישובים מבוססים נפתלי בנט בא להעביר אירועים על חשבון כספים שמיועדים לילדים?

משה שגיא: יש ביקורת ויש פיקוח על התקציבים שמבוצעים באמצעות תקנות התמיכה.

משה שגיא: ככל שיש הפרות, יש קיזוזים של סכומים.

משה שגיא: לא ידוע לי על בדיקה כזאת.

משה שגיא: בדיקה נעשית באופן רצוף, את זה אני יכול להגיד.

משה שגיא: אני לא הגורם המוסמך במשרד שעושה בדיקות.

סתיו שפיר: היינו צריכים להשאיר פה את אנשי משרד מבקר המדינה לעוד כמה דקות.

מיקי רוזנטל: אבל מבקר המדינה התייחס לעניין הזה.

מיקי רוזנטל: זה לא מין גוף אלמוני.

רחל עזריה: למען האמת, אני לא נוהגת לעשות דברים כאלה אבל אני חושבת שהפנייה הזו לגבי הילדים האלרגיים למזון, עם אלרגיה שמסכנת חיים – אשמח אם כן נקבל תשובה לגבי זה ונדחה את ההצבעה בשבוע, או מה שצריך.

משה שגיא: לא נדחה.

משה שגיא: יש סעיף במשרד החינוך לגבי מה שאת אומרת?

משה שגיא: משה שגיא, אתה יכול לדבר על העניין הזה?

משה שגיא: ילדים שיש להם אלרגיה.

משה שגיא: יש סעיף במשרד החינוך?

משה שגיא: כן.

משה שגיא: יש סעיף תקציבי במשרד החינוך לגבי הנושא הזה.

משה שגיא: כמה כסף?

משה שגיא: סדר גודל, הביצוע בשנת תשע"ח עומד על כ-200 מיליון שקל בסעיף הזה.

משה שגיא: אנחנו פועלים לפי הנחיות משרד הבריאות בנושא.

משה שגיא: קיבלנו הנחיות לגבי הפעלה.

רחל עזריה: למה כל מיני הורים התעוררו עכשיו?

רחל עזריה: מה הסיפור?

רחל עזריה: מה קרה עכשיו?

משה שגיא: אני רוצה להגיד קודם כול שמדינת ישראל היא המדינה היחידה שיש בה סייעות צמודות לילדים עם אלרגיה, היא המדינה היחידה.

משה שגיא: בכל העולם לא קיימת התופעה הזאת של הקצאת סייעת צמודה לילד.

משה שגיא: קיבלנו הנחיות ממשרד הבריאות, לפיהן בשנת הלימודים תשע"ט תהיה סייעת סביבתית לגבי טיפול באלרגיות.

משה שגיא: אני מפריד כרגע בין סייעות שמטפלות בילדים שזקוקים להזרקות יום-יומיות, זה בנפרד.

משה שגיא: לנושא ילדים עם אלרגיות, יש הנחיה שתהיה סייעת במוסד ובשעת חירום, במידה ותיווצר איזו פעילות שדורשת הזרקה, הסייעת הזאת תיתן את השירות.

משה שגיא: זאת ההנחיה שיש לנו ממשרד הבריאות.

רחל עזריה: בעצם שיניתם את השיטה ולכן יש פניות של ההורים?

משה שגיא: רחל עזריה, אני רוצה להגיד לך משהו בעניין הזה.

משה שגיא: אני עושה בכל שבוע העברות תקציביות, כמה שיש אני מביא.

משה שגיא: בשבוע שעבר היה דיון, שלא היה קשור בכלל.

משה שגיא: זה דוגמה אחת מני רבות מכיוון שאני מקבל פניות: "אל תאשר, אל תאשר, אל תאשר".

משה שגיא: בשבוע שעבר היו פה אנשי המוכש"ר, שאמרו שהם לא יכולים לשלם משכורות.

משה שגיא: הם באו לפה – זה לא היה על סדר היום – ואמרו "אל תאשר בכלל את ההעברות של משרד החינוך".

משה שגיא: אני רוצה להגיד לך, כבר הייתה החלטה מזמן שצריך להעביר את הכסף.

משה שגיא: משרד האוצר עדיין לא העביר את הכסף.

משה שגיא: אתמול כאשר היינו במשרד ראש הממשלה שאלתי את השר בנט- - -

רחל עזריה: אתה מדבר על המוכר שאינו רשמי, לא על האלרגיות.

משה שגיא: על המוכר שאינו רשמי.

משה שגיא: אבל אני יכול להביא עוד דוגמאות.

משה שגיא: זה דוגמה של עכשיו.

משה שגיא: אמרתי לו: חתמת על התקנות?

משה שגיא: הוא אמר: כן, חתמתי על התקנות, העברתי אותן למשרד האוצר אך משרד האוצר עדיין מעכב את זה.

משה שגיא: למה הוא מעכב?

משה שגיא: אני לא יודע.

משה שגיא: זה תמונת המצב.

משה שגיא: פונים אליי אנשים שחלקם ערבים, חלקם יהודים, אבל חלקם גם אנשים שיכול להיות שבבחירות אפילו הצביעו בשבילי, חלק לא קטן מהם, והם באים אליי בטענות ושולחים מכתבים.

משה שגיא: את יכולה לקרוא את העיתונות החרדית: "למה אתה מעביר את כל הדברים האלה?

משה שגיא: את כל ההסכמים הקואליציוניים אתה מעביר.

משה שגיא: " יש דברים חמורים, שאנשים לא יכולים לשלם משכורת.

רחל עזריה: אתה אומר שאתה לא רוצה לעצור את ההעברה.

משה שגיא: התקיים פה דיון והייתה החלטה והיה הכול, ואומרים שהכול בסדר, ומשרד האוצר מעכב.

משה שגיא: להערכתי הוא בסוף יביא את התקציב למוכר שאינו רשמי עם קיצוץ "פלאט", זו ההערכה שלי.

רחל עזריה: אבל בואו נדבר לרגע על הילדים עם אלרגיות.

משה שגיא: משה שגיא אמר את התשובה, שמוקצב לזה 200 מיליון שקל במשרד החינוך.

משה שגיא: אם את סבורה שזה לא מספיק ושצריך עוד כסף- - -

רחל עזריה: לא זה העניין.

רחל עזריה: הם שינו את הכללים, כך אני מבינה.

רחל עזריה: כנראה הם לא עשו שום עבודה מול ההורים ויש היסטריה.

משה שגיא: מי החליט על השינוי הזה?

משה שגיא: משרד הבריאות.

משה שגיא: אנחנו פועלים לפי הנחיות משרד הבריאות בנושא.

משה שגיא: לכן שיניתם את הכללים?

משה שגיא: לכן רחל עזריה קיבלה את הפניות האלה?

רחל עזריה: אני מוצפת בפניות.

רחל עזריה: אף אחד לא דיבר עם ההורים, כך זה נראה.

משה שגיא: אז אנחנו נוציא הנחיות בקרוב.

משה שגיא: אנחנו מתנהלים גם מול השלטון המקומי איך ליישם את זה.

משה שגיא: זה כרגע נמצא בשלבי יישום.

משה שגיא: חברת הכנסת רחל עזריה, בעניין הזה אני מוכן לעמוד לרשותך.

משה שגיא: אני מכיר את העניין הזה.

משה שגיא: אם זה נושא של משרד החינוך ומשרד הבריאות, אני מציע שנדבר ביחד עם סגן השר ליצמן, נראה אם אנחנו יכולים לבדוק את הטענות של ההורים האלה.

רחל עזריה: אשמח.

רחל עזריה: באמת מגיעות הרבה פניות וההורים בלחץ.

רחל עזריה: לא צריך להגיע לזה.

רחל עזריה: בסדר גמור, נבדוק את זה.

רחל עזריה: תודה.

משה שגיא: אני נכנס לעניין.

משה שגיא: אני חושב שזה דבר שיש לו חשיבות רבה ולכן אני מציע שהדבר הראשון שנעשה, נדבר עם סגן השר ליצמן, נראה מה קורה בעניין הזה, ואם יהיה צורך – נחזור למשרד החינוך.

משה שגיא: אתה אומר שהכול בנוי על הנחיות של משרד הבריאות.

רחל עזריה: בסדר גמור, תודה.

משה שגיא: שגית אפיק צודקת.

משה שגיא: האם מה שקרה הוא רק בגלל הנחיות משרד הבריאות או גם בגלל חסר תקציבי, קיצוץ בתקציב?

משה שגיא: ההסדר התקציבי של הסייעות הרפואיות הוא חלוקה בין שלושה משרדים: משרד החינוך, משרד האוצר ומשרד הבריאות.

משה שגיא: בסוף, בשורה התחתונה, יש אותו כסף שהיה בשנה שעברה או יש פחות?

משה שגיא: משרד החינוך ומשרד האוצר תקצבו את הסכומים המתאימים.

משה שגיא: משרד הבריאות טרם תקצב והוציא הנחיות איך להפעיל.

משה שגיא: האם בסוף התקציב הוא אותו תקציב שהיה קודם?

משה שגיא: לא.

משה שגיא: התקציב קטן יותר בגלל שמשרד הבריאות לא נתן את חלקו.

רחל עזריה: משרד הבריאות פשוט יצא מן ההסדר?

משה שגיא: הוא התחמק מן ההסדר בשנים האחרונות והוציא נהלים חדשים.

רחל עזריה: אתה אומר שהיה הסדר.

רחל עזריה: משרד החינוך היה צריך לשים כסף, משרד האוצר היה צריך לשים כסף וכך גם משרד הבריאות.

רחל עזריה: משרד הבריאות הפסיק לשים את הכסף ושינה את הכללים כדי שהם לא יצטרכו לשים את הכסף?

משה שגיא: את זה אני לא אומר.

רחל עזריה: אתה לא אומר את זה.

רחל עזריה: אני אומרת.

משה שגיא: משרד הבריאות הוציא את הכללים בגלל שהוא הגורם המוסמך מבחינתי להוציא כללים בנושאים רפואיים.

משה שגיא: משרד החינוך פועל לפי הכללים של משרד הבריאות.

רחל עזריה: ומשרד הבריאות קיצץ בסכום.

משה שגיא: בשנת תשע"ח הסכום של משרד הבריאות ישנו.

משה שגיא: בתשע"ט – אני לא יודע.

משה שגיא: בתשע"ח הוא קיים.

רחל עזריה: אבל הכללים שונו לגבי שנת תשע"ט.

משה שגיא: משנת תשע"ט ואילך.

משה שגיא: השנה יש לי את התקציב, אין לי בעיה בתקציב.

משה שגיא: קיבלתי מכתב, כנראה אותה פנייה שאת קיבלת.

משה שגיא: המכתב מזעזע.

רחל עזריה: לכן הראיתי לך את זה לפני הישיבה.

משה שגיא: זה מכתב שהגיע אליי.

משה שגיא: עכשיו העוזר שלי העביר לי אותו.

רחל עזריה: אני גם ראיתי את זה.

רחל עזריה: זה מהלך שאני לא נוטה לעשות אותו.

משה שגיא: כמה ילדים כאלה יש?

רחל עזריה: אני לא יודעת.

רחל עזריה: אני קיבלתי המון מכתבים.

רחל עזריה: כמה ילדים עם אלרגיה יש?

רחל עזריה: איך זה עובד?

משה שגיא: למה משרד הבריאות יצא מן העניין?

רחל עזריה: אני לא יודעת.

רחל עזריה: צריך לבדוק את זה.

רחל עזריה: אתם יודעים כמה ילדים כאלה יש?

משה שגיא: אני לא רוצה סתם לזרוק מספרים, אבל זה אלפים בודדים.

משה שגיא: אתם לא קיצצתם.

משה שגיא: זה דברים מזעזעים.

משה שגיא: אסור למדינה לעמוד מן הצד.

משה שגיא: אבל יש לזכור שרק אצלנו יש את הסייעת הצמודה.

משה שגיא: לכל המדינות יש מתווה אחר של הפעלה.

משה שגיא: אנחנו אור לגויים.

מיקי רוזנטל: במדינות אחרות יש גם תרבות יהודית?

מיקי רוזנטל: אם אתה כבר נותן כדוגמה את מדינות העולם, אנחנו בעד תרבות יהודית, אם היו מלמדים קצת שפינוזה, קצת זה, קצת זה, אבל לא, מלמדים תרבות יהודית מסוג מסוים.

יצחק וקנין: אני מוכן להתחלק עם התקציב שנותנים ללימוד שפינוזה, שייתנו לי רבע מן התקציב הזה.

רחל עזריה: איפה יש תקציב ללימוד שפינוזה?

יצחק וקנין: תאמיני לי, אני יודע מה יש.

רחל עזריה: כנראה צריך לערוך כאן בדיקה.

רחל עזריה: בסדר.

סתיו שפיר: אני מבקשת לשאול שאלה נוספת לגבי ההעברה עצמה.

סתיו שפיר: פניתי לפני כמה חודשים למשרד החינוך בעניין הזה ועדיין לא קיבלתי תשובה.

סתיו שפיר: הם עושים פה העברה שהיא הסכם קואליציוני.

סתיו שפיר: הסיבה שהם טוענים שההעברה התעכבה, כי הם לא קיבלו אישור משפטי בשנה שעברה להעביר את הכסף הזה.

סתיו שפיר: הסתבר שהכסף הזה, בסעיף של תרבות יהודית, מתחלק לכמה סעיפים שונים, אבל חלק ממנו הועבר לאירועים בחסות הבית היהודי, שהמטרה שלהם היא קידום פוליטי של הבית היהודי בלבד.

סתיו שפיר: הדבר הזה נחשף.

סתיו שפיר: פניתי למשרד החינוך וביקשתי שיפרטו איזו בדיקה הם עשו בעניין.

סתיו שפיר: גם פה בוועדה אומרים לך הנציגים שהם לא עשו בדיקה באמת.

סתיו שפיר: הם בודקים כל הזמן, זה משהו שוטף.

סתיו שפיר: קורה דבר כזה, מתפרסם תחקיר כזה ולא בודקים שהכסף הזה, שלא הגיע ליעדו, יגיע בסופו של דבר ליעדו?

סתיו שפיר: צריך לשאול אותם ואת הייעוץ המשפטי של הוועדה, שאני לא יודעת אם הוא עובר על ההחלטות המשפטיות בעניין הכספים הקואליציוניים, מה היה העיכוב המשפטי לאישור הכספים האלה.

סתיו שפיר: אולי חברי הוועדה צריכים לדעת מה הייתה הסיבה לאותו עיכוב, מה הייתה הבעיה המשפטית.

סתיו שפיר: כמו כן, מה לגבי הבדיקה שהייתם אמורים לעשות בעקבות אותו תחקיר?

מוסי רז: אני רוצה קודם כול להתפעל.

מוסי רז: הרי רק לפני חודשיים אישרנו תקציב והגדלנו את הסעיפים האלה בערך ב-200 מיליון שקל.

מוסי רז: אבל אני רוצה להתפעל גם מהשירה כאן.

מוסי רז: תסתכלו איזה יופי: "תרבות חרדית" – אני מבין מה זה; "תרבות יהודית" – זה רק שיעורי תורה.

מוסי רז: אין שום תרבות יהודית חוץ משיעורי תורה.

מוסי רז: אפילו תרבות חרדית זה לא רק שיעורי תורה.

מוסי רז: שים לב לדבר הזה.

מוסי רז: אחרי זה: "תמיכה בשיעורי תורה ותרבות יהודית שלא במסגרת לימודים פורמליים".

מוסי רז: מה זה התרבות היהודית הזאת שהיא לא שיעורי תורה?

מיקי לוי: תשאל את בנט.

סתיו שפיר: "שיעורי תורה" בתוך סוגריים שונה לגמרי מ"שיעורי תורה" לא בתוך סוגריים...

מוסי רז: תכפילו את הסכום, אבל רק תסבירו לי מה ההבדל.

משה שגיא: שאלה חברת הכנסת סתיו שפיר לגבי הנחיות היועץ המשפטי לממשלה.

משה שגיא: האם יש הנחיה לגבי כל הדברים האלה?

משה שגיא: האם היועץ המשפטי לממשלה עוסק בעניין?

משה שגיא: היות ומדובר בהסכם קואליציוני זה התעכב.

משה שגיא: כנראה הוא בדק את זה, כנראה היו צריכים לעשות שינויים.

משה שגיא: האם אתם יודעים להסביר?

משה שגיא: מי מסביר?

מוסי רז: וגם שיסבירו מה הסעיפים האלה.

סתיו שפיר: ושיעבירו לנו את חוות הדעת המשפטית, בבקשה.

משה שגיא: אני יודע שיש חוות דעת משפטית שמאשרת את הנושא.

מיקי רוזנטל: אפשר לראות אותה?

אורי דביר: שאלו פה על זה שאישרנו תקציב.

אורי דביר: הכסף לא מגיע ממקור אחר או מרזרבה אלא זה כסף שנמצא במשרד החינוך ורק אחרי שהתקבלו האישורים המשפטיים הוא בעצם עובר בתוך משרד החינוך.

מיקי לוי: הוא היה מיועד למשהו אחר?

אורי דביר: לא, הוא היה בתקנה ייעודית.

סתיו שפיר: אפשר בבקשה לקבל את חוות הדעת המשפטית?

משה שגיא: לגבי השאלה של מוסי רז, לא עניתם תשובה.

אחמד טיבי: מוסי רז לא רוצה תשובה, הוא מוותר על התשובה.

משה שגיא: אבל אני רוצה את התשובה.

משה שגיא: הוא שאל מה זה תרבות יהודית.

משה שגיא: אני מבקש הסבר על נושא תרבות יהודית, חרדית.

סתיו שפיר: גם עוד לא ראינו את חוות הדעת המשפטית.

סתיו שפיר: אתם מעבירים לנו את חוות הדעת המשפטית?

סתיו שפיר: אפשר לראות אותה?

משה שגיא: אין לי אותה פה.

משה שגיא: בבקשה, מי מסביר?

משה שגיא: משה שגיא או הרפרנט של משרד האוצר, אתם יודעים להסביר את ההבדל, לגבי מה ששאל מוסי רז על תרבות יהודית ותרבות חרדית?

משה שגיא: אתם יודעים להסביר את ההבדלים?

משה שגיא: אני יכול לפרט לגבי הקריטריונים של התרבות החרדית.

מוסי רז: תסביר מה ההבדל בין "תרבות יהודית (שיעורי תורה)" ובין "תרבות יהודית, תמיכה בשיעורי תורה ותרבות", שנדע מה ההבדל בין זה וזה.

מרב מיכאלי: הרי ברור, החרדים לא בדיוק יהודים.

מרב מיכאלי: למה ההפרדה?

מרב מיכאלי: הייתי אומרת יותר מזה.

מרב מיכאלי: הייתי אומרת: החרדים שכחו מה זה להיות יהודים.

מרב מיכאלי: תאר לעצמך שהייתי אומרת דבר כזה.

מרב מיכאלי: קודם כול, ראיתי שבשבת הם אפשרו חילול שבת המוני, יותר מכל עבודה ברכבת בשבת אי פעם.

משה שגיא: העליתי את זה אתמול.

משה שגיא: אבל את אישה חכמה.

משה שגיא: אה, לא, עכשיו את לא חכמה.

משה שגיא: מה אמרת על החרדים?

משה שגיא: נתעלם מן העניין הזה.

מרב מיכאלי: דבר שני, שכחתם גם את "ואהבת לרעך כמוך" ושכחתם את "ואהבת את הגר" וגירשתם אותו בכוח.

משה שגיא: לא גירשנו שום דבר.

משה שגיא: מה עם "ואהבת לרעך כמוך" כשאלפי יהודים עבדו בשבת?

מיקי לוי: מכיוון שכל רוכבי האופניים היו גויים אז ניתן לצפות בהם.

מוסי רז: ובגללם היהודים לא נסעו ברכב כי היה פקק דרכים.

מוסי רז: זה הכול הם תכננו.

מוסי רז: ..

סתיו שפיר: הדיון באמת מרתק, אבל אפשר להתקדם?

מסעוד גנאים: בוועדת החינוך גם יש הצבעה חשובה.

משה שגיא: אמרו שיגידו לכן בני בגין ובצלאל סמוטריץ.

סתיו שפיר: אנחנו יושבים פה משעת ההתחלה הדיון.

סתיו שפיר: לא הגיוני שאנחנו נחכה לחברי קואליציה שלא טרחו להיות בדיון כדי שהם יצביעו.

מיקי לוי: אבל זה דבר רגיל.

מיקי לוי: הם לא יודעים אפילו על מה מדובר.

סתיו שפיר: אם זה הדבר הרגיל, אז חברי האופוזיציה לא צריכים להתנהג כאופוזיציה אחראית ולהצביע עם הקואליציה.

משה שגיא: זה סעיף שלהם.

סתיו שפיר: גפני, אם אתה מחכה לחברי קואליציה אנחנו בפעם הבאה נצביע נגד דברים שתצטרך אותנו, אם אנחנו מחכים עוד ועוד.

משה שגיא: מה את רוצה שאני אעשה?

סתיו שפיר: תעשה הצבעה עכשיו.

סתיו שפיר: אי אפשר לדרוש מן האופוזיציה להיות אחראית ולעזור לקואליציה, ואז כשהאופוזיציה- - -

רחל עזריה: זה העברה של משרד החינוך.

רחל עזריה: הם לא יכולים להגיע לוועדה?

משה שגיא: אתם רוצים שאני אצביע?

משה שגיא: מי בעד העברה מספר 15?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – 8

משה שגיא: נמנעים – אין פנייה מספר 15 נתקבלה.

משה שגיא: 8 בעד, 7 נגד.

משה שגיא: הפנייה נתקבלה.

מיקי לוי: אני מבקש רביזיה על הכול.

אחמד טיבי: רביזיה.

סתיו שפיר: רחל עזריה, איך את בעד הדבר הזה?

סתיו שפיר: זה במקום שישה ימי קייטנה.

סתיו שפיר: 60 מיליון שקל.

סתיו שפיר: אני מבקשת רביזיה.

משה שגיא: יש בקשה לרביזיה של חברי הכנסת מיקי לוי, אחמד טיבי וסתיו שפיר.

סתיו שפיר: עוד לא קיבלנו את חוות הדעת המשפטית.

משה שגיא: תקבלי מהם.

סתיו שפיר: איך אקבל מהם?

סתיו שפיר: לאחר שנערכה הצבעה הם לא יעבירו אותה.

משה שגיא: אני מבקש שתעבירו לוועדה את חוות הדעת המשפטית ואנחנו נעביר אותה לסתיו שפיר.

מיקי לוי: תעבירו אותה עד לרביזיה.

משה שגיא: פנייה מספר 16 לוועדה – רשויות מקומיות.

משה שגיא: מי מסביר?

מעין ספיבק: אני מאגף התקציבים.

מעין ספיבק: הפנייה נועדה לתקצב 21 מיליון שקלים בהרשאה להתחייב בהתאם להחלטת הממשלה 3598 מיום 25 בפברואר 2018 בנושא הקמת אתר מגורים זמני לתושבי שכונת נתיב האבות, סיוע לתושבים המפונים וחיזוק ההתיישבות במועצה האזורית גוש עציון; ותיקון החלטת ממשלה – סעיף 1.

מעין ספיבק: ב(1) להחלטת הממשלה קובע כי יש לתקצב 21 מיליון ש"ח עבור פיתוח האתר הזמני למגורים לתושביה המפונים של שכונת נתיב האבות.

מעין ספיבק: הפנייה נדרשת בעת זו על מנת לאפשר לתושבי נתיב האבות לבנות את האתר הזמני טרם מועד הפינוי משכונת נתיב האבות, הצפוי להיות ביוני השנה.

מוסי רז: זה 14 משפחות.

מוסי רז: זה הסכום לאתר הזמני, 1.5 מיליון שקל למשפחה.

מוסי רז: זה מדהים.

רחל עזריה: לא היה צריך בכלל לעשות את המהלך הזה של הרס הבתים.

מוסי רז: רגע, מה, אנחנו פה בג"ץ?

מיקי רוזנטל: אנחנו הרסנו אותם?

מיקי רוזנטל: מה את רוצה?

רחל עזריה: בסדר, אבל עכשיו אנחנו צריכים להתמודד עם זה.

מוסי רז: לא היה צריך לבנות לא כחוק, לא היה צריך לבנות על אדמה שלא שייכת להם.

מוסי רז: יופי, אז ניתן גם פיצויים לאסירים בבתי הסוהר שגונבים, ניתן להם 1.5 מיליון שקל למשפחה.

דוד ביטן: אשם מי ששינה את הקו הכחול אחרי שבנו.

דוד ביטן: גם הדיירים לא אשמים.

רחל עזריה: זה מורכב יותר.

רחל עזריה: מוסי רז, לא מתאים לך, באמת.

רחל עזריה: הסיפור הזה של נתיב האבות בעיניי הוא סיפור טרגי.

רחל עזריה: סתיו שפיר, אני יודעת כמה את דואגת למפוני גוש קטיף.

רחל עזריה: זה סיפור דומה.

רחל עזריה: אסור לתת להם עכשיו להתבוסס ולהימרח במשך עשר שנים.

רחל עזריה: זו דעתי.

רחל עזריה: צריך להעביר את זה, וזהו.

סתיו שפיר: כמה אנשים בישראל זוכים לכזה סבסוד?

סתיו שפיר: כמה זוגות צעירים במעמד הביניים זוכים לכזה סבסוד ממשלתי מטורף לבניית דירות?

סתיו שפיר: באמת.

מוסי רז: אבל זה רק זמני.

מיקי לוי: זה לבניית אתר קרוואנים?

סתיו שפיר: כמה חיילים משוחררים זוכים לכזה סבסוד מהמדינה בשביל שתהיה להם קורת גג?

סתיו שפיר: יש פה תעדוף של אוכלוסייה אחת על פני הציבור הרחב.

מוסי רז: מי שגנב בעבר מקבל 1.5 מיליון שקל, ומי שלא גנב לא יקבל כלום?

רחל עזריה: - - -

מוסי רז: מה זה קשור לפוליטיקה?

מוסי רז: מדובר בגנבים.

מוסי רז: מה זה קשור לפוליטיקה?

מוסי רז: זה קשור לעשרת הדברות.

מוסי רז: אתה מדבר על תרבות יהודית?

מוסי רז: זה ירייה בתרבות היהודית, זה להעלות אותה באש.

רחל עזריה: שכחנו מה זה להיות יהודים.

משה שגיא: יש לנו את ההתיישבות הצעירה.

משה שגיא: אני אצביע בעד, אבל דעו שיש כאן אפליה כלפי הישובים החרדיים.

משה שגיא: ההחלטה הייתה שההתיישבות הצעירה תהיה רק במקום של מתחת ל-15,000 תושבים, להוציא את ביתר עילית ומודיעין עילית.

משה שגיא: ברמת הגולן אין את המגבלה הזאת בגלל שאין שם ישוב חרדי.

משה שגיא: אני אצביע בעד.

משה שגיא: ונציג שלהם לא נמצא פה.

איתן ברושי: מעבר לכול, מה הבעיה?

איתן ברושי: הנושא הזה מטופל כבר שנים.

איתן ברושי: גם אני עסקתי בו.

איתן ברושי: ראיתי שהבית היהודי, אחרי שהוא יגמור את- - -

משה שגיא: עזוב, אני לא פותח אתו חזית.

מוסי רז: ואחרי כן עוד פעם הם ילכו לבנייה של מבנים לא חוקיים.

איתן ברושי: מוסי רז, אתה יודע שאני מכיר את הנושא.

איתן ברושי: הנקודה העיקרית פה היא שפרק הזמן הזה עכשיו הוא מיותר ולא נכון.

משה שגיא: אבל זה הולך ויורד עכשיו.

משה שגיא: כאשר אתה היית עוזר שר הביטחון להתיישבות עזרת להם.

משה שגיא: גם עכשיו אתה עוזר.

רחל עזריה: לא נכון, לא נכון.

רחל עזריה: בנינו הרבה בתים.

סתיו שפיר: יש לי שאלה למשרד האוצר.

סתיו שפיר: הכול כאן היה הערות ולא שאלות.

סתיו שפיר: בתוך מה שנקרא מענק ביטחוני, יושבים פה פקידי משרד האוצר שאף אחד מהם לא מאמין למילה ממה שכתוב בדפים האלה על ההעברה הזאת, אז אגיד את זה בשמכם.

סתיו שפיר: במענקים הביטחוניים שהעברנו פה מופיע מענק ביטחוני על הקפאת בנייה.

סתיו שפיר: המענק הזה, עצרנו אותו ב-2013 אחרי שהסתבר שמאז 2009, התקופה שבה הייתה הקפאת בנייה שנמשכה 10 חודשים בלבד, מקבלות הרשויות המקומיות ביו"ש בכל שנה כ-49 מיליון שקלים כמענק, פיצוי על הארנונה שהרשויות ביו"ש לא יכלו לגבות מהבתים שהם לא יכלו לבנות ב-2009 במשך 10 חודשים.

משה שגיא: זה לא מופיע פה.

סתיו שפיר: זה מופיע פה ועוד איך.

סתיו שפיר: הכספים האלה נעצרו כי הסתבר שהכסף הזה עבר לתעמולה במימון מועצת יש"ע, עמותה פרטית.

סתיו שפיר: החשבת הכללית לשעבר ערכה על כך תחקיר שהיא מעולם לא טרחה לפרסם לציבור – מיקי לוי אמור להכיר אותו כי הוא היה סגן שר האוצר – אבל בעקבותיו הופסק המענק.

סתיו שפיר: עכשיו עוד פעם אתם מחזירים את המענקים האלה.

סתיו שפיר: אני רוצה להבין מה היו תוצאות התחקיר.

סתיו שפיר: אחרי שהובן שהייתה פה העברה בלתי חוקית ואסור לרשויות מקומיות להעביר כספים, לשמש כצינור להעברת כספים מהמדינה לעמותות פרטיות, איך יכול להיות- - -

משה שגיא: תודה.

משה שגיא: אני לא נותן יותר.

משה שגיא: התנהל כאן דיון ארוך.

סתיו שפיר: איך יכול להיות שהכסף הזה פתאום חוזר לדיון?

מעין ספיבק: התשובה היא שבפנייה התקציבית הספציפית הזו מדובר רק על העברה של הרשאה להתחייב עבור האתר בשכונת נתיב האבות.

סתיו שפיר: ומה זה המענק הביטחוני לאור הקפאת הבנייה?

מעין ספיבק: אני לא יודעת אילו נספחים מופיעים אצלכם.

מעין ספיבק: יכול להיות שהם קשורים לפנייה הקודמת שעברה ובה דוברו הנושאים האלה.

מוסי רז: אז צריך הצבעה אחרת, מסתבר שלא ידענו על מה מצביעים.

מוסי רז: היא אומרת שיש פה דברים שקשורים לפנייה הקודמת שהעברנו.

מוסי רז: אם כך, צריך לדבר על זה עכשיו.

מוסי רז: מה כל הסעיפים האלה שמופיעים מאחורה?

סתיו שפיר: זו העברה בלתי חוקית.

סתיו שפיר: משרד האוצר הודה בזה כבר לפני שלוש שנים.

מוסי רז: אם כך, צריך לבטל את ההצבעה הקודמת.

מוסי רז: לא הביאו לנו את החומר.

סתיו שפיר: ועוד לקרוא לדבר כזה "ביטחוני" כאשר אין לזה שום קשר לביטחון – זה פשוט הסכם פוליטי עם מי שהיה בזמנו יושב-ראש מועצת יש"ע, שהיום מכהן כשר החינוך.

סתיו שפיר: פשוט לא יעלה על הדעת שוועדת הכספים תצביע על זה.

משה שגיא: כל ההסברים מופיעים.

סתיו שפיר: ההסברים מופיעים על ההעברה הזאת, אבל טוענת מעין ספיבק שאלה הסברים שקשורים בהעברה הקודמת.

משה שגיא: להגיד לך שאני מתלהב מן ההעברה הזאת – לא.

סתיו שפיר: אז למה אתה מצביע?

סתיו שפיר: אתם עובדים בשביל הבית היהודי כל הזמן?

רחל עזריה: הם אפילו לא פה.

רחל עזריה: זה לא יאומן.

משה שגיא: פנייה לוועדה מספר 16 – מי בעד ההעברה?

משה שגיא: ירים את ידו.

סתיו שפיר: אנחנו פשוט עובדים בשביל הבית היהודי.

סתיו שפיר: הייעוץ המשפטי יכול להעיר על הדבר הזה?

סתיו שפיר: הייתה פה העברה לא חוקית, כך זה הוגדר אפילו על ידי משרד האוצר.

סתיו שפיר: משרד האוצר בעצמו חזר בו והתנצל על כך שהוא העביר את הכסף הזה.

סתיו שפיר: אמרו שמפסיקים את המענקים הבלתי חוקיים.

סתיו שפיר: מה קורה?

מוסי רז: לא היה לפנינו החומר.

משה שגיא: זה פורסם על ידי הוועדה.

מוסי רז: היא אומרת שזה שייך להעברה הקודמת.

מוסי רז: העברה לוועד המקומי חברון.

מוסי רז: מה זה?

משה שגיא: מי נגד?

משה שגיא: מי נמנע?

משה שגיא: בעד – 8

משה שגיא: נמנעים – אין פנייה מספר 16 נתקבלה.

משה שגיא: 8 בעד, 6 נגד.

משה שגיא: הפנייה נתקבלה.

סתיו שפיר: רביזיה.

משה שגיא: יש רביזיה של חברת הכנסת סתיו שפיר.

סתיו שפיר: אפשר להבין על איזו העברה אנחנו מצביעים אם החומרים האלה לא קשורים בהעברה?

משה שגיא: הם קשורים.

משה שגיא: הכול פורסם.

משה שגיא: יש פה דברי הסבר.

משה שגיא: אם לא היו דברי הסבר זה לא היה מגיע לכאן לדיון.

סתיו שפיר: אבל זה מופיע בדברי ההסבר של ההעברה הזאת ולא של הקודמת.

מוסי רז: במה קשורה ההעברה לוועד המקומי חברון?

מוסי רז: להעברה של ההדתה?

משה שגיא: זה חלק מאותו עניין.

סתיו שפיר: חלק מאיזה עניין?

משה שגיא: אני מבקש לחזור ולומר, יש פניות נוספות של הממשלה ושל המשרדים השונים.

משה שגיא: אם זה לא עומד בתנאים של הנוהל, אם אין דברי הסבר מתאימים שצמודים לבקשה, אנחנו לא מביאים את זה לדיון.

סתיו שפיר: יש פה דברי הסבר אבל הם צמודים להעברה אחרת.

משה שגיא: אנחנו מביאים את הבקשות שמגיעות רק לאחר שמתברר על ידי הלשכה המשפטית אצלנו שהכול נמצא בתוך דברי ההסבר ועומד בדרישות.

סתיו שפיר: הלשכה המשפטית הבינה לְמה קשורים דברי ההסבר?

סתיו שפיר: אם זה כך אז בבקשה תשאל אותם.

סתיו שפיר: שהלשכה המשפטית תסביר לחברי הוועדה על מה הם הצביעו כרגע.

משה שגיא: על ההעברה הזאת.

סתיו שפיר: אבל ההעברה האחת לא קשורה לשנייה.

סתיו שפיר: תגיד לנו את מספרי התקנות של כל העברה ונברר את זה מול מחשב.

סתיו שפיר: תגידו את זה עכשיו.

משה שגיא: אמרתי את המספר.

משה שגיא: פנייה מספר 16.

משה שגיא: אמרתי עשר פעמים.

משה שגיא: סתיו שפיר, אולי נפשט את התהליכים, לא נחזיק סתם אנשים.

משה שגיא: אם יתברר שיש פה תקלה, נחזיר את זה להצבעה.

משה שגיא: לפי דעתי אין תקלה.

סתיו שפיר: זה מה שהתברר כרגע, שדברי ההסבר להעברה התקציבית מופיעים על אותו דף, אבל אומרת נציגת משרד האוצר שהם קשורים להעברה תקציבית אחרת ולא לזו, הם קשורים לבקשה שהצבענו עליה קודם.

סתיו שפיר: איך אתה יכול לעבור על זה בשתיקה?

מוסי רז: אני רוצה לדעת, האם אישרנו העברה לוועד המקומי חברון?

מוסי רז: אני יכול להבין האם אישרנו את זה או לא אישרנו את זה?

מוסי רז: הייתה על זה הצבעה או לא הייתה על זה הצבעה?

מיקי רוזנטל: אין דבר כזה.

משה שגיא: אני לא רואה בעיה.

משה שגיא: הלשכה המשפטית של הוועדה בפנייה הקודמת ביקשה הסבר, וביקשנו כמובן גם הסבר על הפנייה הנוכחית.

משה שגיא: הם העבירו שני הסברים: הסבר אחד על ועד חברון, שהוא על הפנייה הקודמת, ואנחנו ביקשנו את הפירוט הזה והוא צורף, וביקשנו הסבר לפנייה הנוכחית, וגם הוא צורף.

סתיו שפיר: אבל זה הסבר שהגיע עכשיו באשר לפנייה הקודמת.

משה שגיא: תעבירי את הקובלנה שלך בעניין ואנחנו נבדוק באופן אובייקטיבי לגמרי.

סתיו שפיר: אני באמת לא מצליחה להבין איך קורה שאנחנו רואים בטוויטר מתקפה של שר האוצר על חברי הבית היהודי והמפלגה הקיצונית, ואילו פה בוועדה עובדים עכשיו בשביל הבית היהודי, מעבירים להם כספים בלי חשבון.

סתיו שפיר: מה קורה פה?

משה שגיא: עכשיו בצלאל סמוטריץ הגיע.

משה שגיא: אני עובד פה בשבילך ואתה לא נמצא, אני צריך לחכות עד שיהיה לנו רוב.

משה שגיא: בסוף החיים האמיתיים הם פה, לא בטלוויזיה.

משה שגיא: בקשה מספר 26-002 – המשרד להגנת הסביבה.

אורי דביר: הפנייה נועדה להעברת עודפים משנת 2017 לשנת 2018 בסך 1,700 אלפי שקלים.

אורי דביר: העודפים האלה מיועדים לפיתוח פארק נחל באר שבע.

אורי דביר: זאת הפנייה.

אורי דביר: האם יש לכם שאלות?

משה שגיא: למה זה לא מופיע בתקציב?

אורי דביר: זה עודפים משנה שעברה.

אורי דביר: יש גם בבסיס התקציב.

אורי דביר: זה פשוט משהו שלא הספיקו לבצע בסוף שנת 2017, לכן זה עובר כעודף.

אורי דביר: יש להם גם תקציב בבסיס.

סתיו שפיר: זה החלטת ממשלה מ-2016.

אורי דביר: פארק נחל באר שבע הוקם בשתי החלטות ממשלה, אחת מ-2009, שאז הוחלט שהממשלה תומכת בפארק, ועוד אחת מ-2014, שהאריכה את התוקף עד סוף שנת 2018.

משה שגיא: תודה.

משה שגיא: יש שאלות?

סתיו שפיר: מ-2016 למה הם לא שמו את זה בתקציב?

משה שגיא: על זה כבר שאלתי.

משה שגיא: הוא ענה.

סתיו שפיר: לא קיבלנו תשובה.

סתיו שפיר: הוא ענה שהיו שתי החלטות ממשלה, אחת מהן קודמת יותר, מ-2009.

אורי דביר: יש תקציב בבסיס התקציב גם בשנת 2018 וגם בשנת 2017, בסביבות 10 מיליון שקל.

סתיו שפיר: כל התקציב שאתם מעבירים עכשיו בעודף הולכים להשתמש בו ב-2018?

אורי דביר: בטח.

סתיו שפיר: מהתחלה ועד הסוף?

סתיו שפיר: לא עובר אחר כך עוד עודף?

אורי דביר: לא.

אורי דביר: ההחלטה עד סוף שנת 2018.

איתן ברושי: אנחנו בעד באר שבע.

משה שגיא: ברור שאנחנו בעד באר שבע.

משה שגיא: מה הקשר לשאלות ששאלתי?

איתן ברושי: ללא קשר, אני מודיע שאנחנו בעד באר שבע.

סתיו שפיר: מה זה קשור?

משה שגיא: מי בעד אישור הבקשה?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – 10

משה שגיא: נמנעים – אין

משה שגיא: הבקשה נתקבלה.

משה שגיא: בקשה מספר 33-001 – משרד החקלאות.

משה שגיא: מי מסביר?

תמר לוי-בונה: אני מאגף התקציבים.

תמר לוי-בונה: הפנייה התקציבית נועדה להעברת עודפים משנת התקציב 2017 לשנת התקציב 2018 בסך של 674 מיליון ו-375 אלפי ש"ח במזומן לתוכניות התקציב הבאות:

תמר לוי-בונה: 181 מיליון ש"ח לתוכנית הוצאות שוטפות לפעילות המשרד – תוכנית תפעולית במהותה שצריך לגלגל בה עודפים מכיוון שיש תשלומי ניקיון, תקשורת ושמירה שההתקשרויות בהם נעשות באמצע שנה ולא בתחילת השנה ועל כן יש צורך להעביר עודפים בין שנות התקציב; תוכנית של הוצאות שוטפות לפעילות מינהל המחקר החקלאי, מכון וולקני – 110 מיליון שקלים, גם כן תוכנית תפעול ועל כן יש אותה צורת התקשרויות.

תמר לוי-בונה: פירטנו בדיוק בדברי ההסבר.

איתן ברושי: משהו לא מובן פה.

איתן ברושי: אתם תקצבתם את החקלאות כך שהיא לא הוציאה כסף, כי זה כמעט כל התקציב.

איתן ברושי: התקציב הוא בערך מיליארד שקל.

תמר לוי-בונה: יש הוצאות שוטפות לפעילות הרשות לפיתוח התיישבות הבדואים בנגב – 16 מיליון שקלים, גם כן תוכנית תפעול; תוכנית היחידה לשילוב האוכלוסייה הבדואית בנגב – 17 מיליון ש"ח, גם כן תוכנית תפעול; ותוכנית תמיכות ומחקרים בחקלאות – זאת תוכנית התמיכות המרכזית של המשרד, 260 מיליון ש"ח עוברים בה ו-800 אלף ש"ח, כאשר התוכנית הזאת כוללת את כל המענקים שהעברנו בדברי ההסבר, רשימה ארוכה מאוד.

משה שגיא: הגרעינים ההתיישבותיים שמצורפים לפנייה של החטיבה להתיישבות במשרד החקלאות, זאת הרשימה?

מיקי רוזנטל: זה עוד פעם כסף לעמותות של הבית היהודי.

מיקי רוזנטל: הם הפכו את זה למשאבה של כסף על חשבון המדינה.

משה שגיא: יש כאן רשימה ארוכה של גרעינים התיישבותיים.

משה שגיא: האם יש ביניהם גרעין התיישבותי אחד חרדי?

סיון ינקוביץ: אני מנהלת אגף התקציבים במשרד החקלאות.

סיון ינקוביץ: אני לא מכירה את הסיווגים של הגרעינים.

משה שגיא: אני מכיר.

משה שגיא: ביקשתי את זה בישיבה הקודמת.

סיון ינקוביץ: העברנו רשימה שלמה.

משה שגיא: האם יש יועץ משפטי שאישר לתת רק לציונות הדתית ולא לחרדים?

משה שגיא: אין אפילו גרעין חרדי אחד.

סיון ינקוביץ: מדובר בנוהל תמיכות.

משה שגיא: לפחות להעביר צדקה למישהו.

משה שגיא: אני מבקש חוות דעת של יועץ משפטי, האם הרשימה הזאת חוקית.

משה שגיא: אין אפילו גרעין התיישבותי חרדי אחד.

בצלאל סמוטריץ': אתה יודע שזה סתם.

בצלאל סמוטריץ': אתה יודע שזה קריטריונים מסודרים, ואם יש חרדי שיעמוד בזה הוא יקבל הכול.

בצלאל סמוטריץ': לא כל דבר אתה חייב להפוך למלחמה.

יצחק וקנין: אני אישית מכיר גוף חרדי שביקש ולא קיבל.

בצלאל סמוטריץ': שמישהו הגיש ולא קיבל?

יצחק וקנין: הגיש ופסלו אותו.

סתיו שפיר: נאמרים פה דברים לא נכונים.

משה שגיא: אני מבקש לישיבה הבאה, אנחנו עושים ישיבה בכל שבוע, שתהיה לי חוות דעת של יועץ משפטי שזה בסדר.

משה שגיא: לא נצביע על זה היום אלא בשבוע הבא.

מיקי לוי: 1.8 מיליארד ש"ח בערך זה תקציב משרד החקלאות.

איתן ברושי: אפילו פחות.

מיקי לוי: שליש ממנו לא נוצל, אבל החטיבה להתיישבות הוציאה את התקציב עד הגרוש האחרון.

מיקי לוי: נכון?

מיקי רוזנטל: לא ייאמן.

מיקי רוזנטל: שודדים.

תמר לוי-בונה: אומרת סיון ינקוביץ שכל נהלי התמיכות במשרד החקלאות מאושרים על ידי ייעוץ משפטי ולא יוצא אף נוהל תמיכות לפני שהלשכה המשפטית מאשרת.

משה שגיא: מקובל עליי.

סתיו שפיר: אבל מבקר המדינה הוכיח בשנה שעברה בדוח שלו שמי שכתבו את התמיכות ואת הקריטריונים היו עסקנים של אורי אריאל.

בצלאל סמוטריץ': אני פניתי אליך לקיים דיון בוועדת השקיפות.

משה שגיא: אני מבקש לדעת, אני יודע שיש חוות דעת כללית של היועץ המשפטי.

משה שגיא: אני יודע שבכל מה שנוגע לא לחרדים תמיד יש חוות דעת חיובית.

יצחק וקנין: שיגידו לנו את מי פסלו פה.

משה שגיא: אני מבקש לקבל חוות דעת לישיבה הבאה ספציפית על העניין הזה, האם יועץ משפטי אישר 40 מיליון שקל עבור כ-100–150 עמותות של גרעינים התיישבותיים כאשר אפילו אחד לא חרדי.

משה שגיא: אני מכיר חמישה שהגישו בקשה.

סיון ינקוביץ: יועץ משפטי חותם על פרוטוקול של הוועדה.

מיקי לוי: אני מבקש חוות דעת משפטית, מה חוק התקציב אומר, איך 30% מן התקציב של משרד החקלאות לא נוצל.

מיקי לוי: כמה הוא יכול לא לנצל?

מיקי לוי: 30%?

מיקי לוי: סימן שהתקציב לא מתוכנן כפי שצריך.

סיון ינקוביץ: זה לא תקציב שאיננו מנוצל.

מוסי רז: הוא מתוכנן שיעבירו אותו אחרי זה לבית היהודי.

משה שגיא: אני מחדש את הישיבה.

משה שגיא: אנחנו עוסקים בבקשות לדיון מחדש.

אורית ארז: פנייה 15 – חינוך.

משה שגיא: מי בעד אישור הבקשה לדיון מחדש?

משה שגיא: ירים את ידו.

משה שגיא: מי נגד?

משה שגיא: מי נמנע?

משה שגיא: בעד – 1

משה שגיא: נמנעים – אין הבקשה לדיון מחדש בפנייה מספר 15 לא נתקבלה.

משה שגיא: הבקשה לדיון מחדש לא נתקבלה.

אורית ארז: פנייה מספר 16 – רשויות מקומיות.

משה שגיא: מי בעד?

משה שגיא: מי נגד?

משה שגיא: מי נמנע?

משה שגיא: בעד – 1

משה שגיא: נמנעים – אין הבקשה לדיון מחדש בפנייה מספר 15 לא נתקבלה.

משה שגיא: הבקשה לדיון מחדש לא נתקבלה.

משה שגיא: תודה רבה.

משה שגיא: הישיבה נעולה.